પૂરથી આવેલા પ્રકોપ બાદ હવે કેરળ રોગચાળાની સંકટ સામે ઝઝૂમી રહ્યુ છે. કેરળમાં રેટ ફિવર/લેપ્ટોસ્પાઈરોસિસથી વધુ ત્રણ લોકોના મોતની પુષ્ટિ થઈ છે. 1 ઓગસ્ટ બાદથી અત્યારસુધીમાં રેટ ફિવરથી 39 લોકોના મોત થઈ ચૂક્યા છે. શનિવારે મલ્લપુરમમાં 42 વર્ષીય પરમીલા, કોઝીકોડમાં 42 વર્ષીય સલીમ્શાનું રેટ ફિવરના કારણે મોત થઈ ગયુ. રવિવારે કોઝીકોડમાં જ 34 વર્ષીય વિજીશે પણ રેટ ફિવરના કારણે દમ તોડી દીધો.